CELEX: 32017R1168
Language: ro
Date: 2017-06-26 00:00:00
Title: Regulamentul de punere în aplicare (UE) 2017/1168 al Comisiei din 26 iunie 2017 privind clasificarea anumitor mărfuri în Nomenclatura combinată

1.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 170/53
               
            REGULAMENTUL DE PUNERE ÎN APLICARE (UE) 2017/1168 AL COMISIEI
      din 26 iunie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror altor nomenclaturi bazate integral sau parțial pe acesta sau care îi adaugă acestuia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 iunie 2017.
         
            
               Pentru Comisie,
            
            
               Pentru Președinte,
            
            Stephen QUEST
            
               Director general
            
            
               Direcția Generală Impozitare și Uniune Vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un articol (așa-numit „husă pentru volan”) confecționat din materiale plastice [policlorură de vinil (PVC)], de formă circulară cu diametrul de 38 cm.
                     Articolul este conceput să acopere volanul unui autovehicul pentru a-i îmbunătăți aspectul, pentru a proteja volanul împotriva transpirației, a uzurii fizice provocate de utilizarea sa și pentru a proteja mâinile de temperaturile extreme (cald sau rece).
                     A se vedea imaginea (*1).
                  
                  
                     3926 90 97 
                  
                  
                     Clasificarea se stabilește pe baza regulilor generale 1 și 6 pentru interpretarea Nomenclaturii combinate și pe baza textului codurilor NC 3926 , 3926 90  și 3926 90 97 .
                     Clasificarea la subpoziția 8708 94 , ca parte componentă a unui volan, este, prin urmare, exclusă, deoarece articolul nu este indispensabil pentru funcționarea volanului.
                     Clasificarea la subpoziția 8708 99 , ca altă parte sau accesoriu al autovehiculelor de la pozițiile tarifare 8701 -8705 , este, de asemenea, exclusă, deoarece articolul nu este indispensabil pentru funcția autovehiculului, nu îl adaptează pentru o anumită utilizare, nu extinde gama de utilizări și nici nu facilitează efectuarea unei anumite operațiuni care are legătură cu funcția principală (a se vedea cauza C-152/10, Unomedical, ECLI:EU:C:2011:402, punctele 29 și 36).
                     Prin urmare, articolul trebuie clasificat în funcție de materialul din care este constituit (material plastic), la codul NC 3926 90 97  în categoria „alte articole din materiale plastice”.
                  
               
            
         
            (*1)  Imaginea are un caracter pur informativ.